كوريا لجنوبية
{{معلومات دولة}}
{{مقال_مهضور|أوديو كوريا لجنوبية.ogg|14 نونبر 2022}}
'''كوريا لجنوبية'''، رسميا لجمهورية د كوريا (ب[[لكورية]]: '''대한 민국''' ولاّ: '''大韓民國''') هي بلاد جات ف الشرق د [[أسيا|آسيا]]، و بالضبط ف لجنوب ديال شبه لجزيرة د كوريا. تاتحدّها من الشمال [[كوريا الشمالية]]، من الشرق لبحر الصفر، و من لجنوب و لغرب لبحر د الجاپون. كوريا لجنوبية عندها حدود بحرية مع [[الجاپون]] و [[الشينوا]]. لأغلبية ديال لأراضي ديال لبلاد فيها الجبال، و لمساحة لكاملة د لأراضي ديالها هي 100.392 كيلوميطر مربع.<ref>{{Cite web
|url=https://www.britannica.com/place/South-Korea
|title=Britannica, South Korea
|archive-url=https://web.archive.org/web/20231004060949/https://www.britannica.com/place/South-Korea
|archive-date=2023-10-04
|accessdate=2022-11-22
|url-status=live
}}</ref>

لأرض اللي فيها كوريا عندها تاريخ طويل و دازو فيها بزاف د لحضارات و لمملكات. أول مملكة وحدات كوريا كاملة هي لمملكة د كوريو ف عام 918. و ف 1392 طاحت هاد لمملكة و ولأّت بلاصتها مملكة جوسيون اللي بقات تال 1897، اللي هو التاريخ اللي حتلات فيه الجاپون لمنطقة، و اللي ولات رسميا طرف من لإمبراطورية د الجاپون ف 1910. من مورا [[لحرب لعالمية الجاوجة|لحرب لعالمية التانية]]، تقسمات كوريا على جوج، طرف د الشمال شيوعي تابع ل[[لإتحاد السوڤياتي]]، و طرف د لجنوب ليبيرالي تابع ل[[الولايات المتاحدة د ميريكان|لميريكان]]. ما بين 1950 و 1953 ناضت حرب ما بين هاد الجوج طراف، و سالات باللي ولاّو رسميا جوج بلدان، هوما لجمهورية الديموقراطية الشعبية د كوريا ف الشمال ، و لجمهورية د كوريا ف لجنوب.

تيسكنو ف كوريا لجنوبية تقريبا 51.7 مليون د الناس، و لعاصمة ديالها هي سيول. تقريبا النص ديال السكان ديال لبلاد (25 مليون) ساكنين ف [[عاصيمة|لعاصمة]] ولا النواحي ديالها. اللغة الرسمية د لبلاد هي لكورية، و لفلوس اللي كاتخدّم هي ل وون. كتر من النص د السكان د لبلاد ماعندهمش دين بضبط 56% (يعني [[لادينية|لا دينيين]])، الربع مسيحيين، و تقريبا 15% بوديين. كوريا لجنوبية عندها قتصاد صحيح بزاف و محسوبة ما بين الدول لمتقدمة ݣاع ف لعالم. هي داخلة مع بزاف د لمنضمات الدولية بحال [[لأمم لمتحدة]] و [[منضمة التجارة لعالمية]] و منضمة التعاون والتنمية و جي 20.
== لأصل د السمية ==
السمية ديال كوريا جات من لمملكة ديال "كوريو"، اللي حكمات لبلاد ف لعصور لوسطانية.

== مصادر ==
{{عيون}}
{{Commons category|South Korea}}
{{ضبط مخازني}}

[[تصنيف:كوريا لجنوبية| ]]
[[تصنيف:بلدان د أسيا]]
[[تصنيف:مقالات فيها مصدر و 3000 بايت]]
كوريا لجنوبية، رسميا لجمهورية د كوريا (بلكورية: 대한 민국 ولاّ: 大韓民國) هي بلاد جات ف الشرق د آسيا، و بالضبط ف لجنوب ديال شبه لجزيرة د كوريا. تاتحدّها من الشمال كوريا الشمالية، من الشرق لبحر الصفر، و من لجنوب و لغرب لبحر د الجاپون. كوريا لجنوبية عندها حدود بحرية مع الجاپون و الشينوا. لأغلبية ديال لأراضي ديال لبلاد فيها الجبال، و لمساحة لكاملة د لأراضي ديالها هي 100.392 كيلوميطر مربع.

لأرض اللي فيها كوريا عندها تاريخ طويل و دازو فيها بزاف د لحضارات و لمملكات. أول مملكة وحدات كوريا كاملة هي لمملكة د كوريو ف عام 918. و ف 1392 طاحت هاد لمملكة و ولأّت بلاصتها مملكة جوسيون اللي بقات تال 1897، اللي هو التاريخ اللي حتلات فيه الجاپون لمنطقة، و اللي ولات رسميا طرف من لإمبراطورية د الجاپون ف 1910. من مورا لحرب لعالمية التانية، تقسمات كوريا على جوج، طرف د الشمال شيوعي تابع للإتحاد السوڤياتي، و طرف د لجنوب ليبيرالي تابع للميريكان. ما بين 1950 و 1953 ناضت حرب ما بين هاد الجوج طراف، و سالات باللي ولاّو رسميا جوج بلدان، هوما لجمهورية الديموقراطية الشعبية د كوريا ف الشمال ، و لجمهورية د كوريا ف لجنوب.

تيسكنو ف كوريا لجنوبية تقريبا 51.7 مليون د الناس، و لعاصمة ديالها هي سيول. تقريبا النص ديال السكان ديال لبلاد (25 مليون) ساكنين ف لعاصمة ولا النواحي ديالها. اللغة الرسمية د لبلاد هي لكورية، و لفلوس اللي كاتخدّم هي ل وون. كتر من النص د السكان د لبلاد ماعندهمش دين بضبط 56% (يعني لا دينيين)، الربع مسيحيين، و تقريبا 15% بوديين. كوريا لجنوبية عندها قتصاد صحيح بزاف و محسوبة ما بين الدول لمتقدمة ݣاع ف لعالم. هي داخلة مع بزاف د لمنضمات الدولية بحال لأمم لمتحدة و منضمة التجارة لعالمية و منضمة التعاون والتنمية و جي 20.
 لأصل د السمية 
السمية ديال كوريا جات من لمملكة ديال "كوريو"، اللي حكمات لبلاد ف لعصور لوسطانية.

 مصادر 

 
تصنيف:بلدان د أسيا
تصنيف:مقالات فيها مصدر و 3000 بايت